
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 116 

23 Φεβρουάριου 1995 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Εγκριση σύστασης του Κοινωφελούς ιδρύματος με την 
επωνυμία «ΦΙΛΟΠΤΩΧΟ ΚΑΙ ΑΡΩΓΗΣ ΤΑΜΕΙΟ ΟΙΚΟ¬ 
ΓΕΝΕΙΑΣ ΣΩΤΗΡΙΟΥ ΚΑΙ ΠΟΛΥΞΕΝΗΣ ΑΒΡΑΜΙΔΗ» 
και κύρωση του οργανισμού αυτού. 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη του Ιερού Ναού Αγ. Δημητρίου Άγρα Νομού 

Πέλλης ως ιστορικού διατηρητέου μνημείου. 2 

Χαρακτηρισμός ναού Προφήτη Ηλία στην Κοινότητα 
Δίδυμα του Νομού Αργολίδας ως ιστορικού διατηρη¬ 
τέου μνημείου. 3 

Έγκριση κίνησης και παραμονής εκτός έδρας και εντός 
των ορίων του Κράτους του εργατοτεχνικού προσω¬ 


πικού με σχέση εργασίας ιδιωτικού δικαίου αορί¬ 
στου χρόνου του Κέντρου Διαφυλάξεως Αγιορειτι- 

κής Κληρονομιάς (Κ.Δ.Α.Κ.). 4 

Έγκριση κίνησης και παραμονής εκτός έδρας και εντός 
των ορίων του Κράτους των υπαλλήλων του Κέ¬ 
ντρου Διαφυλάξεως Αγιορειτικής Κληρονομιάς 

(Κ.Δ.Α.Κ.). 5 

Σύσταση Νομικού Προσώπου με την επωνυμία «Πνευ¬ 
ματικά - Πολιτιστικό Κέντρο Καλοχωρίου» στην Κοι¬ 
νότητα Καλοχωρίου του Νομού ΙωάννΙνων. 6 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

Έγκριση σύστασης του Κοινωφελούς ιδρύματος με την επω¬ 
νυμία «ΦΙΛΟΠΤΩΧΟ ΚΑΙ ΑΡΩΓΗΣ ΤΑΜΕΙΟ ΟΙΚΟΓΕ¬ 
ΝΕΙΑΣ ΣΩΤΗΡΙΟΥ ΚΑΙ ΠΟΛΥΞΕΝΗΣ ΑΒΡΑΜΙΔΗ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 10.5.1963 ιδιόγραφη διαθήκη του Σωτηρίου 

Ιορδάνη Αβραμίδη, η οποία δημοσιεύθηκε με το αριθ. 10/ 
28.8.1970 πρακτικό του Ειρηνοδικείου Λαυρίου, με την 
οποία συοτήθηκε κοινωφελές Ιδρυμα με την επωνυμία 
«ΦΙΛΟΠΤΩΧΟ ΚΑΙ ΑΡΩΓΗΣ ΤΑΜΕΙΟ ΟΙΚΟΓΕΝΕΙΑΣ ΣΩ¬ 
ΤΗΡΙΟΥ ΚΑΙ ΠΟΛΥΞΕΝΗΣ ΑΒΡΑΜΙΔΗ» και με έδρα το 
Λαύριο. ι 

2. Την αριθ. 10134/1991 Απόφαση του Εφετείου Αθη¬ 
νών με την οποία αναγνωρίζεται ότι η αληθινή βούληση 


του διαθέτη Σωτηρίου I. Αβραμίδη ήταν η σύνταξη αυτοτε¬ 
λούς κοινωφελούς ιδρύματος. > 

3. Τις διατάξεις των άρθρων: α) 95 και 98 του ΑΝ 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

4. Την από 14.6.1994 γνωμοδότηση του Συμβουλίου 
Εθνικών Κληρ/των. 

5. Την αριθ. 1026431 /268/0006Α/2.3.1994 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών, (ΦΕΚ 154/Β/'/7.3.1994). 

6. Την αριθ. ΔΥ 3α/οικ. 370/13.7.1994 απόφαση του 
Πρωθυπουργού και του Υπουργού Υγείας, Πρόνοιας και 
Κοινωνικών Ασφαλίσεων, με την οποία ανατέθηκαν αρμό-: 
διότητες στους Υφυπουργούς Υγείας, Πρόνοιας και Κοιν. 
Ασφαλίσεων (ΦΕΚ 550/15.7.1994). 

Με πρόταση των Υφυπουργών Οικονομικών και Υγείας, 
Πρόνοιας και Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΦΙΛΟΠΤΩΧΟ ΚΑΙ ΑΡΩΓΗΣ ΤΑΜΕΙΟ ΟΙ¬ 
ΚΟΓΕΝΕΙΑΣ ΣΩΤΗΡΙΟΥ ΚΑΙ ΠΟΛΥΞΕΝΗΣ ΑΒΡΑΜΙΔΗ», 
η οποία έγινε από το Σωτήριο Ιορδ. Αβραμίδη με την από 
10.5.1963 ιδιόγραφη διαθήκη του, η οποία δημοσιεύθηκε 
με το αριθ. 10/28.8.1970 πρακτικό του Ειρηνοδικείου 
Λαυρίου και ερμηνεύτηκε με την αριθ. 10134/1991 από¬ 
φαση του Εφετείου Αθηνών. Το Ιδρυμα τούτο αποτελεί 
νομικό πρόσωπο ιδιωτικού δικαίου, υπάγεται στην επο- 
πτεία και τον έλεγχο των Υπουργών Οικονομικών, και 
Υγείας, Πρόνοιας και Κοινωνικών Ασφαλίσεων και διέπε- 
ται από τις διατάξεις της παραπάνω συστατικής του πρά¬ 
ξης, του παρακάτω οργανισμού, του Α.Ν. 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκαεπτά 
(17) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με 

την επωνυμία «ΦΙΛΟΠΤΩΧΟ ΚΑΙ ΑΡΩΓΗΣ ΤΑΜΕΙΟ 

ΟΙΚΟΓΕΝΕΙΑΣ ΣΩΤΗΡΙΟΥ ΚΑΙ ΠΟΛΥΞΕΝΗΣ ΑΒΡΑ- 

ΜΙΔΗ». 

- Άρθρο 1. 

Μορφή - Επωνυμία - Έδρα - Σφραγίδα. 

1. Το Κοινοφελές Ιδρυμα με την επωνυμία «ΦΙΛΟ¬ 
ΠΤΩΧΟ ΚΑΙ ΑΡΩΓΗΣ ΤΑΜΕΙΟ ΟΙΚΟΓΕΝΕΙΑΣ ΣΩΤΗ- 

ΡΙΟΥ ΚΑΙ ΠΟΛΥΞΕΝΗΣ ΑΒΡΑΜΙΔΗ», που συστήθηκε από 
το Σωτήριο Αβραμίδη του Ιορδάνη με την από 10.5.1963 
ιδιόγραφη διαθήκη του, η οποία δημοσιεύθηκε με το αριθ. 
10/28.8.1970 πρακτικό του Ειρη νοδικείου Λαυρίου, όπως 
αυτή ερμηνεύθηκε με την αριθ. 10134/1991 απόφαση 
του ΕφετεΙου Αθηνών, αποτελεί νομικό πρόσωπο ιδιωτι¬ 
κού δικαίου και διέπεται από τις διατάξεις της παραπάνω 
συστατικής πράξης,, του παρόντος Οργανισμού και του 
Α.Ν. 2039/1939, όπως ο νόμος αυτός ισχύει κάθε φορά, 
ως και των διαγραμμάτων που εκδόθηκαν ή θα εκδοθοϋν 
σε εκτέλεση του νόμου τούτου. 

2. Εδρα του ιδρύματος είναι η πόλη του Λαυρίου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος έγκρι¬ 
σης της σύστασής του. 

Αρθρο 2. 

Σκοποί. 

α) Η οικονομική ενίσχυση των πραγματικά οικονομικά 
αδύνατων μονίμων κατοίκων του Δήμου Λαυρεωτικής, δύο 
φορές κάθε έτος (Πάσχα, Χριστούγεννα). 

β) Η χορήγηση υποτροφιών σε δύο οικονομικά αδύνα¬ 
τους και αριστούχους απόφοιτους του Λυκείου Λαυρίου, 
για τη συνέχιση των σπουδών τους σε Ανώτερες σχολές, 
προτιμουμένων των μονίμως διαμενόντων μετά των γο¬ 
νέων τους στο Δήμο Λαυρεωτικής προ του θανάτου του 
Σωτηρίου Αβραμίδη. 

γ) Η ετήσια οικονομική ενίσχυση του Δήμου - Λαυρεωτι¬ 
κής, με υποχρέωσή του να τελεί μνημόσυνο κατ’ έτος την 
6ην Αυγούστου, ημέρα της ονομαστικής εορτής του Σω¬ 
τηρίου Αβραμίδη. 

δ) Η ετήσια οικονομική ενίσχυση του Ιερού Ναού Αγίας 
Παρασκευής Λαυρίου. 

ε) Η ετήσια οικονομική ενίσχυση για την αντιμετώπιση 
δαπανών γάμου 3-4 οικονομικά αδύνατων και άριστων 
στο ήθος νεανίδων, οι οποίες κατοικούν μόνιμα μετά των 
οικογενειών τους στο Δήμο Λαυρεωτικής, Ο σκοπός αυ¬ 
τός θα εκτελείται μετά την πραγμάτωση των ανωτέρω 
τεσσάρων σκοπών και την αφαίρεση των δαπανών του 
ιδρύματος. 

Άρθρο 3. 

Περιουσία - Πάροι. 

1. Περιουσία του ιδρύματος αποτελεί η αξίωση επί των 
εισοδημάτων που προέρχονται από την εκμετάλλευση των 
ακινήτων που καταλείπονται με την από 10.5.1963 δια¬ 
θήκη του Σωτηρίου Αβραμίδη, στο Δήμο Λαυρεωτικής με 
τον όρο του αναπαλλοτριωτέου, ήτοι: 

α) Είκοσι δύο (22) ισόγεια καταστήματα συναποτελού- 
ντα ολόκληρο το υπ’ αριθ. 153 Ο.Τ. του εγκεκριμένου 
σχεδίου της πόλης Λαυρίου, που περικλείεται από τους 
δρόμους Ηρώων Πολυτεχνείου, Αγίας Παρασκευής, Ερ- 
μού και Κ. Πλειώνη. 

β) Μία παλαιό ισόγειος οικία στο Λαύριο επί της οδού 
Νέγρη αριθ. 23 (πρώην Μεγ. Αλεξάνδρου) εκ τεσσάρων 
δωματίων και λοιπών χώρων επιφάνειας 86,83 τ.μ., με 
αυλή εμβαδού 13,14 τ.μ. και συνολικά ποσοστό συνιδιο- 
κτησίας επί του οικοπέδου 239,3/00 εξ αδιαιρέτου. 

γ) Μία παλαιό ημιόροφος οικία στο Λαύριο επί της οδού 
Αγίας Παρασκευής αριθ. 14, εκ τριών δωματίων, λοιπών 
χώρων, υπογείου και αυλής. 

δ) Μία παλαιό ισόγειος οικία στο Λαύριο επί της οδού 
Ελεθ. Βενιζέλου αριθ. 28 (πρώην Συγγρού) εκ δύο δωμα¬ 
τίων, λοιπών χώρων και αυλής. 

ε) Μία παλαιό οικία στο Λαύριο επί της οδού Ευστρ. Βο- 
γιατξή αριθ. 9 (πρώην Μιχ. Ελευθερίου) επί οικοπέδου εμ¬ 
βαδού 322,50 τ.μ. 


2. Πάροι του ιδρύματος είναι: 
α) Το χρηματικό ποσό των πενήντα δύο περίπου εκα¬ 
τομμυρίων (52.000.000) δρχ. το οποίο είναι κατατεθει¬ 
μένο στον υπ’ αριθ. 540022-89 λογ. όψεως της Ε.Τ.Ε. 

β) Τα εισοδήματα από την εκμετάλλευση των περιου¬ 
σιακών στοιχείων. 

γ) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

δ) Οι χρηματικές παροχές ή επιχορηγήσεις κάθε (ρύ¬ 
σεως, καθώς και οι κληρονομιές, κληροδοσίες και δωρεές 
οποιουδήποτε φυσικού ή νομικού προσώπου. 

Αρθρο 4. 

Διοίκηση. 

1. Το ίδρυμα διοικείται από εξαμελές Διοικητικά Συμ¬ 
βούλιο που αποτελε ίται από τους εκάστοτε Πρόσταμέ- 
νους των Τοπικών Αρχών του Λαυρίου, ήτοι: 

α) Τον Ειρηνοδίκη Λαυρίου, 
β) Τον Δήμαρχο Λαυρεωτικής, 
γ) Τον Προϊστάμενο της Δ,Ο.Υ. Λαυρίου, 
δ) Τον Διοικητή του Αστυνομικού Τμήματος Λαυρίου, 
ε) Τον Προϊστάμενο των Ιερέων του Ιερού Ναού Αγίας 
Παρασκευής Λαυρίου, 
στ) Τον Διευθυντή του Λυκείου Λαυρίου. 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία τον Πρόεδρο, τον 
Αντιπρόεδρο, τον Γραμματέα και τον Ταμία του Ιδρύμα¬ 
τος. 

3. Σε περίπτωση αποποίησης, παραίτησης, έκπτωσης, 
ανικανότητας, ή αντικατάστασης, για οποιαδήποτε νόμιμο 
λόγο, κάποιου από τα μέλη του Διοικητικού Συμβουλίου, η 
κενή θέση συμπληρώνεται με απόφαση των υπολοίπων 
μελών, εφαρμοζομένων κατά τα λοιπά των διατάξεων του 
άρθρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε 
εξάμηνο και έκτακτα όποτε το ζητήσει ο Πρόεδρος ή δύο 
τουλάχιστον από τα μέλη του, με γραπτή αιτιολογημένη αί¬ 
τησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι τουλάχιστον τέσσερα. Μεταξύ των 
παρόντων πρέπει υποχρεωτικά να είναι και ο Πρόεδρος ή 
ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από τρεις (3) συνε¬ 
χείς τακτικές συνεδριάσεις, θεωρείται ότι έχει παραιτηθεί 
και η κενή θέση αυτού συμπληρώνεται κατά τα οριζόμενα 
στην παράγρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρίζονται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουν τις 
υπηρεσίες τους χωρίς αμοιβή. Δικαιούνται όμως οδοιπορι¬ 
κών ή άλλων εξόδων που δαπάνησαν για την εκτέλεση 
υπηρεσίας του ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου και αποδεικνύε- 
ται ότι πραγματοποιήθηκαν νόμιμα. 

Άρθρο 5. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την 

περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτορυγία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής πρά¬ 
ξης, του παρόντος οργανισμού, του ΑΝ 2039/1939 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 
α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Ανατ. Αττικής) τον προϋπολογισμό και 
απολογισμό του ιδρύματος σύμφωνα με τις διατάξεις των 
άρθρων 101 και 102 του Α.Ν. 2039/1939 και του από 
20.12.1939 Β. Δ/τος (ΦΕΚ 552/Α ). 

Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, καθώς 
και την αμοιβή του, σύμφωνα με τους όρους των συλλογι¬ 
κών συμβάσεων εργασίας και τις διατάξεις γενικότερα της 
εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουγία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

ε) Καθόρορίζει τον αριθμό των προς ενίσχυση οικονο¬ 
μικά αδυνάτων μονίμων κατοίκων του Δήμου Λαυρεωτικής 
και κοριτσιών λόγω γάμου ανάλογα με το ύψος των ετη¬ 
σίων εσόδων του ιδρύματος. 

Αρθρο 6. 

Αρμοδιότητες Προέδρου. 

1.0 Πρόεδρος του Διοικητικού Συμβουλίου του ιδρύμα¬ 
τος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ' αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεϊ το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα (10) τουλάχιστον μέρες 
πριν από τη συνεδρίαση. 

γ) Καταρτίζει, βοηθσύμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γΓ αυτό η πλειοψηφία των με¬ 
λών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

οτ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλίου 


και ενεργεί σύμφωνα με τις ειδικές εξουσιοδοτικές και 
εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω- 
λύματός τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος και ευθύνεται για 
την καταστροφή ή την απώλεια τούτων. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8. 

Αρμοδιότητες Ταμία. 

1. Ο Ταμίας του Ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες αποδεί¬ 
ξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/1939, έχοντας την ε υχέρεια να πρακρατεί από αυτά 
ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος 
του οποίου καθορίζεται με απόφαση του Διοικητικού Συμ¬ 
βουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, απο¬ 
λογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9. 

Εποπτικό Συμβούλιο. 

Ως εποπτική αρχή του Διοικητικού Συμβουλίου του ιδρύ¬ 
ματος ορίζεται τριμελές Εποπτικό Συμβούλιο που αποτε- 
λείται από: 

α) Ένα Σύμβουλο του Ελεγκτικού Συνεδρίου, ως Πρόε¬ 
δρο. 

β) Έναν Εισαγγελέα Πρωτοδικών. 

γ) Ένα Γενικό Διευθυντή του Υπουργείου Υγείας, Πρό¬ 
νοιας και Κοιν. Ασφαλίσεων. 

Αρθρο 10 

Επιλογή και ανακήρυξη υποτροφιών. 

1. Δικαίωμα υποτροφίας έχουν οι πραγματικά οικονο¬ 
μικά αδύνατοι και άριστοι ατα μαθήματα και στο ήθος από¬ 
φοιτοι του Λυκείου Λαυρίου, για τη συνέχιση των σπουδών 
τουζ σε Ανώτερες και Ανώτατες Σχολές της χώρας μας, 

προτιμωμένων των μονίμως διαμενόντων μετά των γονέων 
τους στην πόλη του Λαυρίου προ του θανάτου του δια¬ 
θέτη. 

2. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα με τις διατάξεις της συστατικής 
πράξης του ιδρύματος, του παρόντος οργανισμού, του 
Α.Ν. 2039/1939 και του από 18.8.1941 Καν. Δ/τος (ΦΕΚ 
286/Α/23.8.1941). 

Η επίδοση των μαθητών διαπιστώνεται από το αποδει¬ 
κτικό απολϋσεως του Λυκείου και η οικονομική κατάσταση 
με οποιοδήποτε πρόσφορο τρόπο και μέσο κατά την κρίση 
του Διοικ. Συμβουλίου του Ιδρύματος. 

Αρθρο 11 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδων του ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξεις της συστατικής πρά¬ 
ξης του ιδρύματος, (ποσό 10.000 δρχ. ετησίως, βάσει τ^ς 
από 10.5.1963 διαθήκης του διαθέτη, το οποίο θα ανα- 
προσαρμοοθεί στην αξία της δραχμής κατά το έτος χορή¬ 
γησης των υποτροφιών σύμφωνα με τις διατάξεις του άρ¬ 
θρου 93 του Α.Ν. 2039/1939), του άρθρου 54 του Α.Ν. 
2039/1939 και του άρθρου 28 του από 18.8.1941 σχετι¬ 
κού Καν. Δ/τος. 

2. Οι υποτροφίες καταβάλλονται στους δικαιούχους 
σύμφωνα με τις διατάξεις των άρθρων 24, 26 και 27 του 
από 18.8.1941 Καν. Δ/τος (ΦΕΚ 286/Α/23.8.1Θ41). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατάξεις 
της συστατικής πράξης του ιδρύματος και του άρθρου 29 
του παραπάνω Κανονιστικού Διατάγματος, οι οποίες δια¬ 
πιστώνονται με πράξη του Διοικητικού Συμβουλίου του 
ιδρύματος, που έχει υποχρέωση να παρακολουθεί την όλη 
πορεία των σπουδών των υποτρόφων και να αξιώνει απ’ 
αυτούς την υποβολή, κάθε έτος, αποδεικτικών στοιχείων 
της επίδοσής τους. 

Αρθρο 12 

Χορήγηση οικονομικών ενισχύσεων. 

Οικονομική ενίσχυση δικαιούνται: 

1. Οικονομικά αδύνατοι και μόνιμα διαμένοντες στο 
Δήμο Λαυρεωτικής, δύο φορές κάθε έτος, ήτοι παραμο¬ 
νές Πάσχα και παραμονές Χριστουγέννων. 

Η οικονομική κατάσταση διαπιστώνεται με οποιοδήποτε 
πρόσφορο τρόπο και μέσο κατά την κρίση του Διοικητικού 
Συμβουλίου (όπως λ.χ. δια δημοσίων ή άλλων εγγράφων, 
φορολογικών δηλώσεων, πιστοποιητικών, επισκέψεων 
αντιπροσώπου του ιδρύματος στην κατοικία τους, βεβαί¬ 
ωση της αρμόδιας Υπηρεσίας Κοινωνικής Πρόνοιας εκδι- 
δόμενη κατά το Ν.Δ. 57/1973 κ.λπ.). 

2. Ο Δήμος Λαυρεωτικής για τις ανάγκες του, με την 
υποχρέωση να τελεί κάθε έτος την 6η Αυγούστου ημέρα 
της ονομαστικής εορτής του Σωτηρίου Αβραμίδη, μνημό¬ 
συνο. 

Σε περίπτωση αύξησης του ετήσιου εισοδήματος θα αυ¬ 
ξηθεί ανάλογα η οικον. ενίσχυση προς το Δήμο Λαυρεωτι¬ 
κής. 

3. Ο Ιερός Ναός Αγ. Παρασκευής Λαυρίου, κάθε έτος, 
για τις ανάγκες του. 

4. Τρεις - Τέσσερε ις (3 - 4) προς γάμο νέες, κάθε έτος, 
που έχουν ηλικία τουλάχιστον της μικρότερης επιτρεπτής 
κατά τις ισχύουσες διατάξεις του Α.Κ. για τη σύναψη έγκυ¬ 
ρου γάμου, και μέχρι 45 ετών, είναι οικονομικά αδύνατες 
και άριστες στο ήθος και διαμένουν μόνιμα στο Δήμο Λαυ¬ 


ρεωτικής μετά των οικογενειών τους για την αντιμετώπιση 
των δαπανών του γάμου τους. 

Το ήθος διαπιστώνεται από αντίγραφο ποινικού μη¬ 
τρώου και κάθε άλλο πρόσφορο μέσο κατά την κρίση του 
Διοικητικού Συμβουλίου και η οικονομική κατάσταση κατά 
την έννοια της παραγράφου 1 του παρόντος άρθρου. 

Η επιλογή των κοριτσιών αυτών θα γίνεται από το Διοι¬ 
κητικό Συμβούλιο του ιδρύματος. 

Σε περίπτωση αύξησης του ετησίου εισοδήματος θα αυ¬ 
ξηθεί η οικ. ενίσχυση των οικ. αδύνατων προς γάμο κορι- 
τσιών. 

Το ποσό της συνολικής οικονομικής ενίσχυσης είναι: 

1. Για τους πραγματικά οικον. αδύνατους 20.000 δρχ. 
ετησίως, δηλ. 10.000 δρχ. τα Χριστούγεννα και 10.000 
δρχ. το Πάσχα, και ειδικότερα ανά 100 δρχ. σε κάθε οικο¬ 
νομικά αδύνατο ή ασθενή και μέχρι 150 δρχ. για κάθε οι¬ 
κονομικά αδύνατη οικογένεια. 

2. Για το Δήμο Λαυρεωτικής 20.000 δρχ. ετησίως. 

3. Για τον ί. Ναό Αγ. Παρασκευής Λαυρίου 5.000 δρχ. 
ετησίως. 

4. Για την προικοδότηση των κοριτσιών, το εναπομένον 
ποσό του ετήσιου εισοδήματος μετά την πραγμάτωση των 
τεσσάρων πρώτων σκοπών του ιδρύματος και την αφαί¬ 
ρεση των αναγκαίων εξόδων αυτού. 

Η αξία της δραχμής είναι του χρόνου σύνταξης της συ¬ 
στατικής πράξης (10.5.1963) του ιδρύματος, αναπροσαρ- 
μοζομένη όμως στην αξία της δραχμής κατά το έτος χορή¬ 
γησης της ενίσχυσης, σύμφωνα με τις διατάξεις του άρ¬ 
θρου 93 του Α.Ν. 2039/1939. 

Αρθρο 13 

Διαδικασία Χορήγησης Οικονομικών Ενισχύσεων. 

1. Το Διοικητικό Συμβούλιο του Ιδρύματος με ξεχωριστή 
και αιτιολογημένη απόφασή του, καθορίζει χωρίς άλλη 
διαδικασία, κάθε Φεβρουάριο το ύψος της ετήσιας οικο¬ 
νομικής ενίσχυσης προς το Δήμο Λαυρεωτικής και τον 
Ιερό Ναό Αγία Παρασκευής Λαυρίου και δίδει την εντολή 
για την καταβολή της. 

2. Το Διοικητικό Συμβούλιο του Ιδρύματος καλεί κάθε 
Φεβρουάριο με προκήρυξη - πρόσκλησή του, τους ενδια¬ 
φερόμενος (κατοίκους Λαυρίου οικονομικά αδύνατους 
και νέες οικονομικά αδύνατες για προικοδότηση), να υπο¬ 
βάλουν σ’ αυτό μέσα σε τακτή προθεσμία σχετική αίτηση 
με τα απαραίτητα δικαιολογητικά που αναφέρονται στην 
παραπάνω προκήρυξη - πρόσκληση. 

Αντίγραφο της προκήρυξης - πρόσκλησης πρέπει, με 
φροντίδα του Διοικητικού Συμβουλίου του Ιδρύματος, να 
τοιχοκολλείται με αποδεικτικό, έξω από τα γραφεία του 
ιδρύματος και του Δημοτικού Καταστήματος Λαυρίου, κα¬ 
θώς και έξω από τους Ιερούς του Λαυρίου, στους οποίους 
ανακοινώνεται ημέρα Κυριακή και να δημοσιεύεται μια 
φορά σε μια Αθηναϊκή εφημερίδα μεγάλης κυκλοφορίας, 
και μία φορά σε μία Τοπική εφημερίδα σαράντα πέντε (45) 
τουλάχιστον ημέρες πριν από τη λήξη της παραπάνω προ¬ 
θεσμίας. 

3. Το Διοικητικό Συμβούλιο, μέσα σε είκοσι (20) ημέρες 
από τη λήξη της παραπάνω προθεσμίας, συντάσσει πίνακα 
με όλους τους υποψηφίους και εξετάζει τις αιτήσεις και τα 
λοιπά δικαιολογητικά που υποβλήθηκαν και επιλέγει - 
ανακηρϋσσει, με αιτιολογημένη απόφασή του, εκείνους 
που θα ενισχυθούν οικονομικά έχοντας το δικαίωμα να ζη¬ 
τεί προς τούτο από τις αρμόδιες Αρχές, πρόσθετες σχετι¬ 
κές πληροφορίες που κρίνει απαραίτητες. Σε περίπτωση 
κατά την οποία κάποιο δικαιολογητικά των υποψηφίων εί¬ 
ναι ατελές, ως προς ένα ή περισσότερα στοιχεία αυτού το 
Διοικητικό Συμβούλιο του Ιδρύματος, καλεί τους ενδιαφε¬ 
ρομένους με έγγραφη πρόσκλησή του, πριν αποφασίσει 
σχετικά για την επιλογή των δικαιούχων, να συμπληρώ¬ 
σουν τις ατέλειες αυτές, μέσα σε πέντε (5) ημέρες από 

την επίδοση με σχετική απόδειξη της παραπάνω πρόσκλη¬ 
σης. 

4. Η απόφαση εκλογής και ανακήρυξης των δικαιούχων 
τοιχοκολείται την Ιδια ή την επόμενη ημέρα έξω από τα 
γραφεία του ιδρύματος και του Δημοτικού Καταστήματος 
Λαυρίου καθώς και έξω από τους Ιερούς Ναούς του Λαυ¬ 
ρίου, με αποδεικτικό που θα υπογράφεται από το Γραμμα- 
τέα ή άλλο εξουσιοδοτημένο υπάλληλο του ιδρύματος και 
από ένα δημότη. Με την απόφαση αυτή καλούνται επίσης 
οι υπόλοιποι ενδιαφερόμενοι υποψήφιοι που απορρίφθη- 
καν, αλλά και οποιοσδήποτε δημότης του Λαυρίου να υπο¬ 
βάλλουν, εφόσον το επιθυμούν, σχετική ένσταση κατά της 
παραπάνω απόφασης του Διοικητικού Συμβουλίου του 
ιδρύματος, μέσα σε δέκα (10) ημέρες από την τοιχοκόλ¬ 
ληση αυτής. 

Η ένσταση αυτή κατατίθεται με απόδειξη παραλαβής 
στον Γραμματέα ή σε άλλο μέλος του Διοικητικού Συμβου¬ 
λίου του ιδρύματος που τυχόν έχει οριστεί προς τούτο απ’ 
αυτό. 

5. Μετά την παρέλευση της δεκαήμερης προθεσμίας 
της προηγούμενης παραγράφου και εφόσον δεν υποβλή¬ 
θηκε καμμία ένσταση, δίνεται εντολή στην Τράπεζα ή το 
πιστωτικό ίδρυμα που βρίσκονται οι καταθέσεις του ιδρύ¬ 
ματος, να καταθέσει τα ποσά της οικονομικής ενίσχυσης 
σε έντοκο λογαριασμό στο όνομα κάθε δικαιούχου. 

Το ποσό του κεφαλαίου της οικονομικής ενίσχυσης και 
οι τόκοι του, ειδικώς για τα κορίτσια που ενισχϋονται για 
την αντιμετώπιση δαπανών του γάμου, αναλαμβάνονται 
από την κάθε δικαιούχο με την προσκόμιση στην Τράπεζα 
ή το πιστωτικό ίδρυμα της ληξιαρχικής πράξης γάμου της. 

6. Σε περίπτωση υποβολής ενστάσεων εμπρόθεσμα, το 
ίδρυμα, υποβάλλει αυτές μαζί με τα δικαιολογητικά όλων 
των υποψηφίων και τα λοιπά έγγραφα εκλογής και ανακή¬ 
ρυξης των δικαιούχων, ως και τις σχετικές απόψεις του 
Διοικητικού Συμβουλίου, μέσα σε είκοσι (20) ημέρες το 
αργότερο, στο Υπουργείο Οικονομικών, το οποίο αφού 
ελέγξει αν τηρήθηκαν ή όχι οι διατάξεις της συστατικής 
πράξης του ιδρύματος, του παρόντος οργανισμού και των 
σχετικών νόμων, τα παραπέμπει με σχετική εισήγησή του 
στο Συμβούλιο Εθνικών Κληροδοτημάτων προς γνωμοδό¬ 
τηση. 

Ο Υπουργός Οικονομικών και το Συμβούλιο Εθνικών 
Κληροδοτημάτων μπορούν, εφόσον κρίνουν ότι είναι ανα¬ 
γκαίο, να ζητούν από τις αρμόδιες αρχές και το ίδρυμα 
κάθε χρήσιμη σχετική πληροφορία και στοιχεία. Μετά την 
παραπάνω γνωμοδότηση του Συμβουλίου Εθνικών Κληρο¬ 
δοτημάτων για το βάσιμο ή όχι των ενστάσεων, εκδίδεται 
απόφαση του Υπουργού Οικονομικών, με την οποία είναι 
δυνατό να εγκριθοϋν ή να απορριφθούν ή να τροποποιη¬ 
θούν οι σχετικές αποφάσεις του Διοικητικού Συμβουλίου 
του ιδρύματος ως προς ένα ή περισσότερους υποψήφιους 
ή και να διαταχθεί π επανάληψη όλης της διαδικασίας επι¬ 
λογής και ανακήρυξης των δικαιούχων της οικονομικής 
ενίσχυσης. 

7. Σε περίπτωση κατά την οποία ο αριθμός των υποψη¬ 
φίων, που πληρούν τις προϋποθέσεις οικονομικής ενίσχυ¬ 
σης είναι μεγαλύτερος από τον αριθμό των οικονομικών 
ενισχύσεων που πρόκειται να δοθούν, η επιλογή μεταξύ 
αυτών γίνεται από το Διοικητικό Συμβούλιο του ιδρύματος 
με δημόσια κλήρωση, 

Η κλήρωση διεξάγεται ενώπιον του Διοικητικού Συμβου¬ 
λίου και των υποψηφίων σε τόπο και χρόνο που ορίζονται 
απ' αυτό και γνωστοποιείται εγγράφως στους υποψη¬ 
φίους, 

8. Σε πεοίπτωση που δεν συμπληρωθεί ο οριζόμενος 
στην προκήρυξη - πρόσκληση αριθμός θέσεων οικονομι¬ 
κής ενίσχυσης για οποιοδήποτε λόγο (μικρότερος αριθμός 
υποψηφίων κ.λπ.), τότε τα αδιάθετα ποσά μεταφέρονται 


στο επόμενο έτος με ανάλογη αύξηση του αριθμού των οι¬ 
κονομικών ενισχύσεων. 

9. Ο αριθμός των οικονομικών ενισχύσεων που θα δο¬ 
θούν και το ποσό καθεμιάς απ' αυτές, καθορίζεται με από¬ 
φαση του Διοικητικού Συμβουλίου του ιδρύματος, ανά¬ 
λογα με το ύψος των ετησίων εσόδων αυτού και τις οικο¬ 
νομικές συνθήκες που επικρατούν. 

Αρθρο 14, 

Οικονομική Διαχείριση. 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουαρίου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π. Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου που λαμβάνεται στην 
πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν. 2039/1939 και του από 20.12.1939 σχετικού Δ/ 
τος (ΦΕΚ 552/Α722.12.1939). 

Άρθρο 15. 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο χορήγησης οικονομικών ενισχύ¬ 
σεων 

ε) Βιβλίο - μητρώο υποτρόφων στο οποίο καταχωρού- 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις του 
άρθρου 34 του από 18,8.1941 Καν. Δ/τος. 

στ) Στελέχη αριθμημόνων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 16. 

Τροποποίηση του Οργανισμού 

Ο Οργανισμός του ιδρύματος μπορεί να τροποποιηθεί ή 
να συμπληρωθεί με Προεδρικό Διάταγμα, σύμφωνα με τις 
διατάξεις των άρθρων 98 του Α.Ν. 2039/1939 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Αρθρο 17. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Δήμο Λαυρε- 

ωτικής για την εκτέλεση των Ιδιων κοινωφελών σκο¬ 
πών. 

Στους Υφυπουργούς Οικονομικών και Υγείας, Πρόνοιας 
και Κοινωνικών Ασφαλίσεων αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Φεβρουάριου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. 4 ΚΟΜ. ΑΣΦ/ΖΕΟΝ 

Δ. ΓΕΩΡΓΑΚΟΠΟΥΛΟΣ ΕΜΜΑΝ. ΣΚΟΥΛΑΚΗΣ 

- 4 - 

ΥΠΟΥΡΠΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠΠΟ/ΑΡΧ/Β1/Φ36/58106/1330 (2) 

Κήρυξη του Ιερού Ναού Αγ. ΔημητρΙου Αγρα Νομού Πέλλης 
ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη; 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) «Μεταβίβαση αρμοδιο¬ 
τήτων Υπουργού» και δικαιώματος υπογραφής», όπως συ¬ 
μπληρώθηκε από την Υ.Α. ΥΠΠΟ/ΓΝΟΣ/6630/4.2.1994 
(ΦΕΚ 104/Β/16.2.1994). 

2. Τις διατάξεις του Κ.Ν. 5351/32 «Περί Αρχαιοτήτων». 

3. Τον Ν. 1489/50. 

4. Την ομόφωνη γνωμοδότηση του Τοπικού Συμβουλείου 
Μνημείων Κεντρικής κοι Δυτικής Μακεδονίας, όπως διατυ¬ 
πώθηκε στην αριθ. 217/11.11.1994 Πράξη του, αποφασί¬ 
ζουμε: 

Κηρύσσουμε τον Ι.Ν. Αγ. ΔημητρΙου Αγρα επαρχίας Εδέσ¬ 
σης Νομού Πέλλης ως ιστορικού διατηρητέο μνημείο με ζώνη 
προστασίας ακτίνας 30 μ. στον περιβάλλοντα χώρο του (γύρω 
από τον περίβολο). 

Πρόκειται για τρίκλιτη βασιλική με νάρθηκα και γυναικωνίτη 
ανακαινισμένη μετά το 1949, που διασώζει το αρχικό ευθύ- 
γραμμης κάτοψης τέμπλο με δεσποιικές εικόνες, και εικόνες 
επιστυλίου χρονολογημένες γύρω στα μέσα του 19ου αιώνα 
και ενυπόγραφες από ντόπιους ζωγράφους. Στο ναό φυλάσ¬ 
σονται κειμήλια και εικόνες άλλων κατεστρεμμένων εκκλη¬ 
σιών της περιοχής, με παλαιότερη μια φορητή εικόνα του 
1609. 

Στα Β,Α. του ναού έχει εντοπισθεί υπόγειος διμερής ταφι- 
κός χώρος και ένας λακκοειδής τάφος με μεταβυζαντινά 
όστρακα οτην επίχρωσή του. 

Από τις διατάξεις αυτής της απόφασης δεν προκαλεΐται δα¬ 
πάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερνή- 
σεως. 

Αθήνα, 5 ΙανουαρΙου 1995 

Ο Προϊστάμενος της Δ/νσης 
Ν. Ζ1ΑΣ 

- + 

Αριθ . ΥΠΠΟ/ΑΡΧ/Β 1 /Φ 30/53223/1181 (3) 

Χαρακτηρισμός ναού Προφήτη Ηλία στην Κοινότητα Δίδυμο 
του Νομού Αργολίδας ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Λ 

Έχοντας υπόψη; 

1. Την Υ.Α. ΥΠΠΟ/ΓΝΟΣΣ/49095/30.10.1991 (ΦΕΚ 987/ 
Β/28.Π.91 και ΦΕΚ 17/Β/16.1.92) «Μεταβίβαση αρμοδιο¬ 
τήτων Υπουργού». 


2. Το άρθρο 52 του Κ.Ν. 5351/32 «Περί Αρχαιοτήτων» 

3. Το Ν. 1469/50 «Περί προστασίας ειδικής κατηγορίας οι¬ 
κοδομημάτων και έργων τέχνης μεταγενεστέρων του 1830». 

4. Την ομόφωνη γνωμοδότηση του Τοπικού Συμβουλίου 
Μνημείων Ανατολικής Πελοποννήσου όπως αυτή διατυπώ¬ 
θηκε με την αριθ. 6/11.10.94 Πράξη του, αποφασίζουμε; 

Χαρακτηρίζουμε το ναό του Προφήτη Ηλία στην Κοινότητα 
Δίδυμα του Νομού Αργολίδας ως ιστορικό διατηρητέο μνη¬ 
μείο με ζώνη προστασίας 30 μ. γύρω του. 

Πρόκειται για μεταβυζαντινών χρόνων μσνόχωρο καμαρα¬ 
σκέπαστο ναό με ημικυκλική κόγχη ιερού. Στο εσωτερικό φυ¬ 
λάσσονται μεταβυζαντινές φορητές εικόνες του 19ου αιώνα 
λαϊκής τεχνοτροπίας. Στο ναό υπάρχει εντοιχισμένη επιγραφή 
με αναγραφόμενη τη χρονολογία «1889». 

Η απόφαση αυτή που δεν αποτελεί δαπάνη εις βάρος του 
Δημοσίου να δημοσιευθεί στην Εφημερίδα της Κυβερνή- 
αεως. 

Αθήνα, 16 ΙανουαρΙου 1995 

Με εντολή Υπουργού 
Ο Προϊστάμενος της Δ/νσης 
Ν. ΖΙΑΣ 

- +- 

Αριθ. οικ. 688 (4) 

Έγκριση κίνησης και παραμονής εκτός έδρας και εντός των 
ορίων του Κράτους του εργατοτεχνικού προσωπικού με 
σχέση εργασίας ιδιωτικού δικαίου αορίστου χρόνου του 
Κέντρου Διαφυλάξεως Αγισρειτικής Κληρονομιάς 
(Κ.Δ.Α.Κ.). 

Ο ΥΠΟΥΡΓΌΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη; 

1. Τις διατάξεις: 

Ο. Του Ν. 1198/1981 (ΦΕΚ 238 Α'), για τη ρύθμιση θεμά¬ 
των αναγομένων στην εκτός του Άθω ακίνητη περιουσία των 
I. Μονών του Αγίου Όρους. 

β. Του Ν.Δ. 65/1973(ΦΕΚ 150 Α'), για τις δαπάνες κίνησης 
των τακτικών πολιτικών δημοσίων υπαλλήλων. 

γ. Του Π.Δ. 1231/1981 (ΦΕΚ 305 Α'), για την κατάρτιση 
του Οργανισμού Λειτουργίας του Κέντρου Διαφυλάξεως 
Αγισρειτικής Κληρονομιάς (Κ.Δ.Α.Κ.). 

δ. Του άρθρου φ29 Α' του Ν. 1558/1985 (ΦΕΚ 137 Α'), για 
την Κυβέρνηση και τα Κυβερνητικά Όργανα, που προστέ¬ 
θηκε ως νέου αυτού άρθρομετοάρθρο27τουΝ.2081/1992 
(ΦΕΚ 154 Α') και ανσφέρεται στον έλεγχο των δαπανών που 
προκαλούν οι κανονιστικές διοικητικές πράξεις. 

ε. Των Π.Δ. 358/1986 (ΦΕΚ 158 Α'), 92/1987 (ΦΕΚ 51 Α') 
και 492/1988 (ΦΕΚ 224 Α'), για τις αρμοδιότητες και τον Ορ¬ 
γανισμό του Υπουργείου Βόρειας Ελλάδας, αντίστοιχο. 

2. Τις αποφάσεις; 

α. Υ 704/19,8.1988 (ΦΕΚ 575 Β') του Πρωθυπουργού, για 
τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

β. 1700/1976 (ΦΕΚ 271 Β') του Υπουργού Προεδρίας της 
Κυβέρνησης, για τον καθορισμό του αριθμού των επηρεασ¬ 
μένων ημερών παραμονής εκτός έδρας των πολιτικών δημο¬ 
σίων υπαλλήλων, που κινούνται για εκτέλεση υπηρεσίας, 
όπως τροποποιήθηκε με τις όμοιες αυτού 
15888/31.12.1980 και 1833/11.12.1979 (ΦΕΚ 221 Β ). 

γ. Την 4360/13.10.1981 (ΦΕΚ 649 Β') κοινή απόφαση των 
Υπουργών Οικονομικών και Μακεδονίας - Θράκης, για τον 
καθορισμό του τρόπου πραγματοποίησης, δικαιολόγησης, 
πληρωμής και γενικό διοικητικής και διαχειριστικής διεκπε¬ 
ραίωσης από το ΚΔΑΚ των κονδυλίων, που έχουν διατεθεί για 
την εκπόνηση μελετών, την εκτέλεση έργων ή άλλων συνα¬ 
φών εργασιών. 

3. Το απόσπασμα του πρακτικού 9/8.ι2.1994 του Διοικητι- 

κού Συμβουλίου του Κέντρου Διαφυλάξεως Αγιορειτικής 
Κληρονομιάς {Κ.Δ.Α.Κ.), όπου διατυπώθηκε η απόφαση 169/ 
1994 αυτού, για την έγκριση μετακίνησης και παραμονής 
εκτός έδρας, με δικαίωμα λήψης αποζημίωσης του εργατοτε- 
χνικού προσωπικού με σχέση εργασίας ιδιωτικού δικαίου αο¬ 
ρίστου χρόνου αυτού, καθώς επίσης και το έγγραφο 27/ 
10.1.1995 του νομικού αυτού προσώπου δημοσίου δικαίου, 
που εποπτεύεται από το Υ.ΜΑ.Θ., αποφασίζουμε: 

Εγκρίνουμε την κίνηση και την παραμονή εκτός έδρας και 
εντός των ορίων του Κράτους, για εκτέλεση υπηρεσίας, του 
εργατοτεχνικοϋ προσωπικού, με σχέση εργασίας ιδιωτικού δι¬ 
καίου αορίστου χρόνου, του Κέντρου Διαφυλάξεως Αγιορειτι- 
κής Κληρονομιάς (Κ.Δ.Α.Κ.), με δικαίωμα λήψης αποζημίω¬ 
σης. για το έτος 1995, ως εξής: 

Μέχρι διακόσιες (200) ημέρες συνολικά το χρόνο για κάθε 
εργατοτεχνίτη του ΚΔΑΚ με σχέση εργασίας ιδιωτικού δι¬ 
καίου αορίστου χρόνου, που αποτελεί μέλος των οικοδομικών 
συνεργείων αυτού στο Αγια Όρος, για εκτέλεση υπηρεσίας 
και χωρίς μηνιαίο όριο ημερών. 

Παρέκκλιση από τα κατά τα ανωτέρω οριζόμενα επιτρέπε¬ 
ται για την κάλυψη εξαιρετικών υπηρεσιακών αναγκών, με 
απόφασή μας, που εκδίδεται ύστερα από σύμφωνη γνώμη του 
Διοικητικού Συμβουλίου του ΚΔΑΚ. 

Η τυχόν μετακίνηση των εργατοτεχνιτών του ΚΔΑΚ στο 
εξωτερικό θα εγκρίνεται κατά περίπτωση. 

Η ισχύς της απόφασης αυτής αρχίζει από 1.1,1995 και λή¬ 
γει την 31.12.1995. 

Κάλυψη δαπάνης 

Η σχετική δαπάνη θα καλυφθεί από τις γραμμένες στον 
προϋπολογισμό του ΚΔΑΚ πιστώσεις του έτους 1995 (ΚΑΕ 
0711 και 0721 αυτού). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 7 Φεβρουάριου 1995 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΑΗΣ 
-*- 

Αριθ. 287 (5) 

Έγκριση κίνησης και παραμονής εκτός έδρας και εντός των 
ορίων του Κράτους των υπαλλήλων του Κέντρου Δχαφυλά- 
ξεως Αγιορειτικής Κληρονομιάς (Κ.Δ.Α.Κ.). 

Ο ΥΠΟΥΡΓΟΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α. Του Ν. 1198/1881 (ΦΕΚ 238 Α’), για τη ρύθμιση θεμά¬ 
των αναγομένων στην εκτός του Άθω ακίνητη περιουσία των 
). Μονών του Αγίου Όρους. 

β. Του Ν.Δ. 65/1973 (ΦΕΚ 150 Α'), για τις δαπάνες κίνησης 
των τακτικών πολιτικών δημοσίων υπαλλήλων. 

γ. Του Π.Δ. 1231/1981 (ΦΕΚ 305 Α'), για την κατάρτιση 
του Οργανισμού Λειτουργίας του Κέντρου Διαφυλάξεως 
Αγιορειτικής Κληρονομιάς (Κ.Δ.Α.Κ.). 

δ. Του άρθρου 29 Α' του Ν. 1558/1985 (ΦΕΚ 137 Α'), για 
την Κυβέρνηση και τα Κυβερνητικά Όργανα, που προστέ¬ 
θηκε ως νέου αυτού άρθρο με το άρθρο 27 του Ν. 2081/19Θ2 
(ΦΕΚ 154 Α') και αναφέρεται στον έλεγχο των δαπανών που 
προκαλούν οι κανονιστικές διοικητικές πράξεις. 

ε. Των Π.Δ. 358/1986 (ΦΕΚ 158 Α'), 92/1987 (ΦΕΚ 51 Α’) 
και 492/1988 (ΦΕΚ 224 Α'), για τις αρμοδιότητες και τον Ορ¬ 
γανισμό του Υπουργείου Βόρειας Ελλάδας, αντίστοιχα. 

2. Τις αποφάσεις: 

α. Υ 704/19.8.1988 (ΦΕΚ 575 8') του Πρωθυπουργού, για 
τη μετονομασία του Υπουργείου Βόρειας Ελλάδας σε Υπουρ¬ 
γείο Μακεδονίας - Θράκης. 

β. 1700/1976 (ΦΕΚ 271 Β') του Υπουργού Προεδρίας της 


Κυβέρνησης, για τον καθορισμό του αριθμού των επιτρεπο- 
μένων ημερών παραμονής εκτός έδρας των πολιτικών δημο¬ 
σίων υπαλλήλων, που κινούνται για εκτέλεση υπηρεσίας, 
όπως τροποποιήθηκε με τις όμοιες αυτού 15888/ 
31.12.1980 και 1833/11.12.1979 (ΦΕΚ 221 Β'). 

γ. Την 4360/13.10.1981 (ΦΕΚ 649 Β') κοινή απόφαση των 
Υπουργών Οικονομικών και Μακεδονίας - Θράκης, για τον 
καθορισμό του τρόπου πραγματοποίησης, δικαιολόγησης, 
πληρωμής και γενικά διοικητικής και διαχειριστικής διεκπε¬ 
ραίωσης από το ΚΔΑΚ των κονδυλίων, που έχουν διατεθεί για 
την εκπόνηση μελετών, την εκτέλεση έργων ή άλλων συνα¬ 
φών εργασιών. 

3. Το απόσπασμα του πρακτικού θ/8.12.1994 του Διοικητι¬ 
κού Συμβουλίου του Κέντρου Διαφυλάξεως Αγιορειτικής 
Κληρονομιάς (Κ.Δ.Α.Κ.), όπου διατυπώθηκε η απόφαση 

16.8.1994 αυτού, για την έγκριση μετακίνησης και παραμο¬ 
νής εκτός έδρας, με δικαίωμα λήψης αποζημίωσης του εργα- 
τοτεχνικού προσωπικού με σχέση εργασίας ιδιωτικού δικαίου 
αορίστου χρόνου αυτού, καθώς επίσης και το έγγραφο 27/ 

10.1.1995 του νομικού αυτού προσώπου δημοσίου δικαίου, 
που εποπτεύεται από το Υ.ΜΑ.Θ., αποφασίζουμε: 

Εγκρίνουμε την κίνηση και την παραμονή εκτός έδρας και 
εντός των ορίων του Κράτους, για εκτέλεση υπηρεσίας, των 
μονίμων και των με σχέση εργασίας ιδιωτικού δικαίου αορί¬ 
στου χρόνου υπαλλήλων του Κέντρου Διαφυλάξεως Αγιορει- 
τικής Κληρονομιάς (Κ.Δ.Α.Κ.) καθώς και των αποσπασμένων 
σ’ αυτό υπαλλήλων με οποιαδήποτε σχέση εργασίας, με δι¬ 
καίωμα λήψης αποζημίωσης, για το έτος 1995, ως εξής: 

Μέχρι είκοσι (20) ημέρες συνολικά μέχρι εκατόν σαράντα 
τέσσερις (144) ημέρες το χρόνο για κάθε υπάλληλο αυτού, 
εκτός των υπαλλήλων που απαρτίζουν τα τυπογραφικά συ¬ 
νεργεία, για τους οποίους εγκρίνονται μέχρι διακόσιες (200) 
συνολικό ημέρες το χρόνο για κάθε υπάλληλο και χωρίς μη¬ 
νιαίο όριο ημερών. 

Παρέκκλιση από τα κατά τα ανωτέρω οριζόμενα επιτρέπε¬ 
ται για την κάλυψη εξαιρετικών υπηρεσιακών αναγκών, με 
απόφασή μας, που εκδίδεται ύστερα από σύμφωνη γνώμη του 
Διοικητικού Συμβουλίου του ΚΔΑΚ. 

Η μετακίνηση υπαλλήλων του ΚΔΑΚ στο εξωτερικό θα 
εγκρίνεται κατά περίπτωση. 

Η ισχύς της απόφασης αυτής αρχίζει από 1.1.1995 και λή¬ 
γει την 31.12.1995. 

Κάλυψη δαπάνης 

Η σχετική δαπάνη θα καλυφθεί από τις γραμμένες στον 
προϋπολογισμό του ΚΔΑΚ πιστώσεις του έτους 1995 (ΚΑΕ 
0711 και 0721 αυτού). 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 7 Φεβρουάριου 1995 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 

- ♦- 

Αριθ. ΕΣ 4428 (6) 

Σύσταση Νομικού Προσώπου με την επωνυμία «Πνευματικό - 

Πολιτιστικό Κέντρο Καλοχωρ ίου- στην Κοινότητα Καλο¬ 
χωρίου του Νομού Ιωαννίνων. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δημοτικού Συμβουλίου 
και Κοινοτικού Κώδικα (Π,Δ. 323/89), όπως τροποποιήθηκαν 
με τις όμοιες του άρθρου 11 του Ν.2130/1993. 

2. Την αριθ. 8/1995 απόφαση του Κ.Σ. Καλοχωρίου, απο¬ 
φασίζουμε: 

1. Συστήνουμε στην Κοιν. Καλοχωρίου ίδιο Νομικό Πρό¬ 
σωπο με την επωνυμία «Πνευματικό - Πολιτιστικό Κέντρο Κα- 
λσχωρίου». 

2. Σκοπός του Νομικού αυτού προσώπου, είναι η δημιουρ- 

γΐα και η Ανάπτυξη κάθε μορφής πνευματικής και πολιτιστι¬ 
κής δραστηριότητας στην περιοχή της Κοινότητας και ειδικό- 
' τέρα: 

α. Η εκλαΐκευση και διάδοση των τελευταίων επιστημονι¬ 
κών επιτεύξεων και εφαρμογών. 

β. Η έρευνα και προώθηση για δημόσια συζήτηση των προ¬ 
βλημάτων που απασχολούν τους κατοίκους και κυρίως τους 
νέους. 

γ. Η δημιουργική προσφορά των κατοίκων της Κοινότητας 
στην κοινωτική πρόοδο του τόπου. 

δ. η απονομή Βραβείων σε άριστους μαθητές Δημοτικού 
Σχολείου, Γυμνασίου και Λυκείου. 

ε. Η διατήρηση των παραδοσιακών λαϊκών εργασιών, χειρο¬ 
τεχνίας, υφαντικής, ξυλογλυπτικής και αργυροχρυσοχοϊας. 

3. Οι σκοποί αυτοί θα επιδιώκονται με σεμινάρια, διαλέξεις, 
συναυλίες, ψυχαγωγικές και καλλιτεχνικές εκδηλώσεις, προ¬ 
βολές ταινιών, εκθέσεις ζωγραφικής εκθετήρια προϊόντων 
χειροτεχνίας υφαντικής, ξυλογλυπτικής και αργυροχρυοο- 
χοΐας, συγκεντρώσεις λαογραφικού υλικού, δημιουργία θεα¬ 
τρικού ομίλου, βιβλιοθήκης, χορωδίας και ομίλου δημοτικών 
και λαϊκών χορών. 

4. Το Νομικό Πρόσωπο θα στεγαστεί σε κοινοτικό κτίριο, 
ήτοι στο παλιό δημοτικό σχολείο μετά τη σχετική διαρρύθμιση 
του χώρου. 

5. Πόροι του Νομικού Προσώπου θα είναι: 

α. Ετήσια επιχορήγηση της Κοινότητας. 

β. Κάθε είδους εισφορές, συνδρομές, δωρεές, κληρονο¬ 
μιές και κληροδοσίες. 


γ. Πρόσοδοι από την ίδια αυτού περιουσία, 
δ. Οι εισπράξεις από το αντίτιμο των υπηρεσιών που παρέ¬ 
χονται από το Νομικό Πρόσωπο, 
ε. Κάθε παροχή του Κράτους ή άλλη νόμιμη πρόσοδος. 

6. Το Νομικό Πρόσωπο διοικεΐται από 5/μελές διοικητικό 
Συμβούλιο που απαρτίζεται από: 
α. Από ένα Κοινοτικό Σύμβουλο ως Πρόεδρο, 
β. Από τέσσερις δημότες με ανόλογη επαγγελματική ή κοι¬ 
νωνική δράση ή ειδικές γνώσεις σύμφωνα με το σκοπό του 
Νομικού Προσώπου. 

Το Διοικητικό Συμβούλιο εκλέγει στην αρχή κάθε έτους από 
τα μέλη του, τον γραμματέα και τον έφορο αυτού. 

Η θητεία του Διοικητικού Συμβουλίου ακολουθεί την κοινο¬ 
τική περίοδο. 

Το Νομικό Πρόσωπο εκπροσωπείται στα δικαστήρια και σε 
κάθε αρχή από τον Πρόεδρο και όταν αυτός απουσιάζει ή κω¬ 
λύεται από τον Αντιπρόεδρο. 

Κάλυψη δαπάνης { Αρθρο 27 Ν.2081 /81). Με την παρούσα 
κανονιστική πράξη επιβαρύνεται προϋπολογισμός της Κοινό¬ 
τητας Καλσχωρίου, το ύψος της ετήσιας επιβάρυνσης δεν 
μπορεί να προϋπολογιαθεΐ, με την παρούσα. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 6 Φεβρουάριου 1995 

Ο Νομάρχης 
ΑΧ. ΚΟΛΙΟΥΣΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



